OpenLLM-France/wikimedia huggingface dataset:
# Interface Region Imaging Spectrograph

El Interface Region Imaging Spectrograph (o IRIS) és una missió espacial proposada per observar el Sol, de la NASA. És una missió del Programa Small Explorer de la NASA per investigar les condicions físiques de l'extremitat solar, en particular la cromosfera del Sol. El Solar and Astrophysics Laboratory (LMSAL) de Lockheed Martin està integrant en l'observatori. L'observatori consta d'una nau espacial i l'espectròmetre que consta el LMSAL, i un telescopi proporcionat pel Smithsonian Astrophysical Observatory. Serà serà llançat en un coet Pegasus. Un cop en òrbita serà operat per Solar and Astrophysics Laboratory de Lockheed Martin i el NASA Ames Research Center.
El seu instrument és un Espectròmetre de Mapes Ultraviolats d'Alta Velocitat, gravant una imatge per segon, 0,3 segons d'arc de resolució espacial i resolució espectral sub-àngstrom.
La NASA va anunciar el 19 de juny de 2009 que l'IRIS va ser seleccionat entre sis candidats per a la missió Small Explorer, juntament amb el Gravity and Extreme Magnetism SMEX.
La nau espacial està prevista per a l'enviament l'1 de març a Vandenberg AFB, Calif., pel llançament el 28 d'abril.

## Equip IRIS

Els equips dels membres científics i enginyers s'inclouen:
* Lockheed Martin Solar and Astrophysics Lab
* Lockheed Martin Sensing and Exploration Systems
* Smithsonian Astrophysical Observatory
* Montana State University – Bozeman
* Institute for Theoretical Astrophysics, Universitat d'Oslo
* High Altitude Observatory, NCAR
* Universitat Stanford
* NASA Ames Research Center
* NASA Goddard Space Flight Center
* National Solar Observatory
* Space Sciences Lab, UC Berkeley
* Princeton Plasma Physics Laboratory
* Sydney Institute for Astronomy, Universitat de Sydney
* Center for Plasma Astrophysics, Katholieke Universiteit Leuven
* Mullard Space Science Laboratory
* Rutherford-Appleton Laboratory
* Agència Espacial Europea
* Max Planck Institute for Solar System Research
* National Astronomical Observatory, Tòquio
* Niels Bohr Institute, Universitat de Copenhagen

## Referències

* ↑ «NASA Selects Small Explorer Investigations for Concept Studies». NASA.
* ↑ «NASA Awards Two Small Explorer Development Contracts». NASA, 19-06-2009.
* ↑ «A Narrow View Of The Sun». Aviation Week, 21-01-2013. Arxivat de l'original el 2013-05-18. [Consulta: 11 febrer 2013].
* 1 2 http://iris.lmsal.com/

## Enllaços externs

* Interface Region Imaging Spectrograph
Agència Espacial Europea :
# Interfase

La interfase és la fase del cicle cel·lular en què la cèl·lula passa gran part del seu temps i duu a terme gran part de les seves funcions en preparació per la divisió cel·lular. La interfase és considerada la fase "vivent" de la cèl·lula, en què la cèl·lula obté nutrients, creix, copia el seu ADN, i duu a terme altres funcions cel·lulars habituals. La majoria de cèl·lules eucariotes passen gran part del temps en interfase. La interfase no es refereix a una cèl·lula que simplement està en repòs, sinó que és una preparació activa per la divisió cel·lular. Un error comú és que la interfase és la primera etapa de la mitosi; tanmateix, la profase és realment la primera etapa.
En interfase, la cèl·lula es prepara per a la mitosi o la meiosi. Les cèl·lules somàtiques, o cèl·lules diploides normals del cos, passen un procés de mitosi per reproduir-se per mitjà de la divisió cel·lular. En canvi, les cèl·lules germinals (per exemple, els espermatòcits de primer ordre i els oòcits de primer ordre) passen un procés de meiosi per tal de crear gàmetes haploides (espermatozous i òvuls) que serveixin per a la reproducció sexual.
Sota el microscopi, es pot reconèixer visualment la interfase, en què la membrana nuclear encara roman intacta, la cromatina encara no s'ha condensat i els cromosomes no són visibles, tot i que el nuclèol pot ser visible en forma de taca fosca gran. Els centríols i fusos mitòtics tampoc no són visibles encara, tot i que el centrosoma que els conté i organitza pot ser visible a prop del nucli.

## Referències

* ↑ The Cell Cycle & Mitosis Tutorial The Biology Project - Cell Biology. University of Arizona.
# Benito Urteaga

Benito Jorge Urteaga, també conegut pel nom de guerra «Mariano», (San Nicolás de los Arroyos, 1946 — Buenos Aires, 19 de juliol de 1976) va ser un líder revolucionari de l'Argentina. Dirigent del Partido Revolucionario de los Trabajadores (de tendència marxista i guevarista) i del seu braç armat, l'Ejército Revolucionario del Pueblo, i un dels protagonistes de la història de l'Argentina de la dècada de 1970. En l'actualitat, tant Benito Urteaga com diferents membres de la seva família es troben desapareguts. Al moment de la seva mort, era un dels successors de Santucho.

## Referències

* ↑ Actualment es considera desaparegut pel Procés de Reorganització Nacional, perquè el seu cos mai no va ser trobat (Santucho y Urteaga (castellà) article del periòdic argentí Página/12 del 13 de setembre de 2008).
* ↑ "Vamos a seguir de por vida con la búsqueda de los cuerpos" Arxivat 2009-06-08 a Wayback Machine. (castellà). Article a la pàgina de l'Asamblea Permanente por los Derechos Humanos de La Plata (5 de juny de 2002).
* ↑ La Corte atendería un pedido por un ex jefe guerrillero (castellà). Article al periòdic Clarín (23 de febrer de 1998).
# Benito Pérez Jáuregui

Benito Pérez Jáuregui (Zaldibia, 8 de febrer de 1912 - Arrasate, 30 de març de 1959) fou un futbolista basc de les dècades de 1930 i 1940.

## Trajectòria

Fou un defensa guipuscoà que passà la major part de la seva vida esportiva al RCD Espanyol. Després de jugar al Reial Valladolid i a la Reial Societat de Sant Sebastià fitxà per l'Espanyol l'any 1932 quan només tenia 20 anys. Romangué a l'Espanyol durant gairebé una dècada, fins al 1941. Formà una gran parella defensiva amb Ricard Teruel, que jugava a la dreta, mentre ell cobria la part esquerra de la defensa. Fou el capità de l'equip que guanyà la Copa d'Espanya el 30 de juny de 1940 a Vallecas, segona del club blanc i blau. A més guanyà els Campionats de Catalunya de les temporades 1932-33, 1936-37 i 1939-40. El 1941 marxà al Reial Saragossa, on jugà quatre temporades més, una d'elles a primera divisió i la resta a Segona. Disputà cinc partits amb la selecció catalana, tres d'ells després de la Guerra Civil.

## Palmarès

* Campionat de Catalunya de futbol:
** 1932-33, 1936-37, 1939-40
* Copa espanyola:
** 1939-40

## Referències

* ↑ Molero, Iván; Quique Iglesias. Glòria als herois. Barcelona: Ara llibres, 19/10/2015. ISBN 9788416154487.
* ↑ «Benito PÉREZ». hallofameperico, 26-04-2009. [Consulta: 20 abril 2013].
* ↑ «Temporada 1944-45». www.aupazaragoza.com. [Consulta: 20 abril 2013].
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.
* ↑ «Despedida». Mundo Deportivo, 08-08-1941. [Consulta: 20 abril 2013].

## Enllaços externs

* Perfil a BDFutbol
# Berdeniella brauxica

Berdeniella brauxica és una espècie d'insecte dípter pertanyent a la família dels psicòdids que es troba a Europa: és un endemisme de França.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)
* ↑ Muséum National d'Histoire Naturelle, 2003-2012 (francès)

## Enllaços externs

* BioLib (anglès)
# Interrupted Melody

Interrupted Melody és una pel·lícula estatunidenca de Curtis Bernhardt estrenada el 1955.

## Argument

La vida de la cantant d'òpera australiana Marjorie Lawrence.

## Repartiment

* Eleanor Parker: Marjorie 'Margie' Lawrence
* Glenn Ford: Dr. Thomas 'Tom'King
* Roger Moore: Cyril Lawrence
* Cecil Kellaway: Bill Lawrence
* Peter Leeds: Dr. Ed Ryson
* Evelyn Ellis: Clara
* Walter Baldwin: Jim Owens
* Ann Codee: Madame Gilly
* Leopold Sachse: Ell mateix
* Stephen Bekassy: Comte Claude des Vignaux
* Doris Lloyd (no surt als crèdits): Treballadora voluntària

## Premis i nominacions

1956

### Premis

* Oscar al millor guió original per William Ludwig i Sonya Levien

### Nominacions

* Oscar a la millor actriu per Eleanor Parker
* Oscar al millor vestuari per Helen Rose
# Ilja Vestermans

Ilja Vestermans (Riga, 28 de setembre de 1915 - Florida, 2005) fou un futbolista letó de la dècada de 1930 d'origen jueu.
Fou 23 cops internacional amb la selecció de Letònia.
Pel que fa a clubs, defensà els colors de Maccabi Riga, Hakoah Riga, Hakoah Vienna, Maccabi Tel Aviv FC i Racing de París, entre d'altres.

## Referències

* ↑ World cup history (in Russian) Arxivat 13 July 2008$^{[Datemismatch]}$ a Wayback Machine.
* ↑ Partits internacionals RSSSF
* ↑ Karlsons, Pēteris «"Gribēt ar vienu gribu, varēt ar vienu spēku..." No Latvijas futbola vēstures» (en letó). Laiks, 01-01-2005. Arxivat de l'original el 3 de febrer 2020 [Consulta: 1r juliol 2023].
* ↑ Perfil a eu-football.info
# Ilià Txavtxavadze

Ilià Txavztxavadze (georgià ილია ჭავჭავაძე) (Kvareli, Kakhètia 1837 - Tsitsamuri, als afores de Mtskhétha, 1907) fou un polític i escriptor georgià, considerat un dels pares de la Geòrgia moderna conjuntament amb Akaki Tsereteli i Niko Nikoladze. També és sant de l'església ortodoxa georgiana, amb el nom de Sant Ilià el Just.
Era descendent de nobles que serviren amb Irakli II de Kartli i Kakhètia. Estudià dret a Sant Petersburg i tornà a Geòrgia, on va distingir-se per les activitats públiques i literàries: va fundar diverses institucions teatrals i dramàtiques, i va escriure el text original de l'obra de Xota Rustaveli. Va dirigir també els diaris Sakartvelos Moambe (1863-1877) i Iveria (1877-1905).
Partidari de la democràcia i del nacionalisme civil, era admirador de les Revolucions de 1848 i en particular de Giuseppe Garibaldi, però donava suport a la independència de l'església georgiana, raó per la qual se li oposaren els marxistes menxevics de Noe Jordània. Com a representant a la Duma per Geòrgia, reclamà l'abolició de la pena de mort. Fou assassinat per nacionalistes russos el 30 d'agost del 1907.
Va escriure obres com Kaçia adamiani (Això és un home?, 1863), Glkikhis naambobi (El conte del comptador), Gandeghili (L'ermità) i la novel·la El llac de Basaleti.
# International Bibliography of Theatre & Dance

La International Bibliography of Theatre & Dance és una base de dades de continguts teatrals que conté al voltant d'uns 60.000 articles de publicacions periòdiques (revistes, publicacions acadèmiques, etc.), diaris, llibres i monografies amb resum; a més de 100 publicacions i també més de 100 llibres i monografies a text complet que tracten aspectes del teatre i les arts escèniques d'arreu del món.

## Història

Va ser iniciada per l'American Society for Theatre Research i la seva versió en línia és gestionada per l'empresa Ebsco Publishing. La base de dades permet efectuar cerques de registres a text complet, resums, bibliografies, ressenyes de llibres, estudis, directoris, informes, etc. Així com limitar els resultats a recuperar per any/s, tipus de publicació, idioma.

## Referències

* ↑ «International Bibliography of Theatre & Dance». Web del museu. Centre de Documentació i Museu de les Arts Escèniques, 2012. [Consulta: 20 octubre 2012].

## Enllaços externs

* Cercador online
# Belloy-Saint-Léonard

Belloy-Saint-Léonard és un municipi francès, situat al departament del Somme i a la regió dels Alts de França. L'any 1999 tenia 102 habitants. És el poble de naixement de Philippe Leclerc de Hauteclocque.
# Hèrnia crural

Les hèrnies crurals o hèrnies femorals es produeixen just per sota del lligament inguinal, quan el contingut abdominal passa per una debilitat natural de la paret abdominal anomenada canal femoral. Les hèrnies crurals són un tipus relativament poc freqüent, només representen el 3% de totes les hèrnies. Tot i que les hèrnies crurals poden ocórrer tant en homes com en dones, gairebé totes es desenvolupen en dones a causa de l'augment de l'amplada de la pelvis femenina. Les hèrnies crurals són més freqüents en adults que en nens. Els que es produeixen en nens tenen més probabilitats d'estar associades amb una connectivopatia o amb trastorns que augmentin la pressió intraabdominal. El 70% dels casos pediàtrics d'hèrnies crurals es produeixen en nadons menors d'un any.

## Referències

* 1 2 Rastegari, Esther Csapo. «Femoral hernia repair». Advameg, Inc., 2009. Arxivat de l'original el 14 de febrer 2019. [Consulta: 10 setembre 2009].
# Bioelectromagnetisme

Bioelectromagnetisme és l'estudi de la interacció entre camps electromagnètics i entitats biològiques. Les àrees d'estudi inclouen el camp elèctric o els camps electromagnètics produïts per cèl·lules vives, teixits biològics o organismes incloent bacteris bioluminescents; per exemple, el potencial de membrana cel·lular i el corrent elèctric que flueixen en nervis i músculs, com a resultat de potencial d'acció. Uns altres inclouen navegació animal usant el camp geomagnètic; efectes potencials de fonts artificials de camps electromagnètics com telèfon mòbils; i desenvolupar noves teràpies per tractar diverses condicions. El terme també pot referir-se a la capacitat de les cèl·lules, teixits i organismes vius per produir camps elèctrics i la resposta de les cèl·lules als camps electromagnètics.

## Efectes del comportament

Molts efectes del comportament a diferents intensitats s'han informat des de l'exposició als camps magnètics, particularment amb els camps magnètics polsats. El pols específic utilitzat sembla un factor important per a l'efecte conductual observat; per exemple, es va trobar que un camp magnètic polsatori originalment dissenyat per a MRI espectroscòpic, anomenat Low Field Magnetic Stimulation, va millorar temporalment l'estat d'ànim en pacients bipolars, mentre que un altre pols de la ressonància magnètica no va tenir cap efecte. Es va trobar una exposició de cos sencer a un camp magnètic polsant per alterar l'equilibri dempeus i la percepció del dolor en altres estudis.

## Referències

* ↑ Malmivuo, Jaakko; Robert Plonsey. Bioelectromagnetism : principles and applications of bioelectric and biomagnetic fields. Nova York: Oxford University Press, 1994. ISBN 978-0195058239.
* ↑ Rohan, M.; Parow, A; Stoll, AL; etal «Low-Field Magnetic Stimulation in Bipolar Depression Using an MRI-Based Stimulator». American Journal of Psychiatry, 161, 1, 2004, pàg. 93–98. DOI: 10.1176/appi.ajp.161.1.93. PMID: 14702256.
* ↑ Thomas, A.W; White, K.P; Drost, D.J; Cook, C.M; Prato, F.S «A comparison of rheumatoid arthritis and fibromyalgia patients and healthy controls exposed to a pulsed (200 μT) magnetic field: effects on normal standing balance». Neuroscience Letters, 309, 1, 2001, pàg. 17–20. DOI: 10.1016/S0304-3940(01)02009-2.
* ↑ Shupak, Naomi M; Prato, Frank S; Thomas, Alex W «Human exposure to a specific pulsed magnetic field: effects on thermal sensory and pain thresholds». Neuroscience Letters, 363, 2, 2004, pàg. 157–162. DOI: 10.1016/j.neulet.2004.03.069. PMID: 15172106.
# Biodiversidad Virtual

Biodiversidad Virtual (Biodiversitat Virtual) és un web cooperatiu gestionat per l'associació espanyola Fotografía y Biodiversidad (FyB) en la qual participen milers d'usuaris. Està dedicada a la captació i emmagatzematge d'imatges referenciades geogràficament d'elements i aspectes naturals (principalment éssers vius) de grans àrees terrestres, que estan encaminades a catalogar i descriure la composició biològica i geològica de nombrosos ecosistemes. Hi participen de manera altruista un grup d'experts que identifiquen les fotografies d'espècies i processos que pugen els usuaris.
A Biodiversidad Virtual hi havia el 2016 més d'un milió d'imatges emmagatzemades, aportades per un total de 3.298 usuaris registrats, localitzades principalment a la península Ibèrica, encara que progressivament s'hi incorporen fotografies a noves bases de dades de totes les regions biogeogràfiques terrestres. L'associació Fotografía y Biodiversidad en gestiona i administra. Cada any se celebra una assemblea ordinària de socis, que es fa en un lloc diferent de la geografia espanyola.
El germen de Biodiversidad Virtual va ser el web Insectarium Virtual, creat el 1995 per un grup de col·laboradors que va créixer fins a incorporar el 2007 la segona galeria (Flora) en importància i antiguitat de Biodiversitat Virtual, i que a poc a poc va incorporar més galeries fins a convertir-se el 2008 en Biodiversitat Virtual, amb tots els bancs taxonòmics i projectes que la conformen en l'actualitat.

## Referències

* ↑ «Imágenes para ayudar a conservar la riqueza natural de O Courel» (en castellà). LA VOZ DE GALICIA S.A.. [Consulta: 29 febrer 2016].
* ↑ «Pequeña y mortífera: así es la nueva especie de mosca encontrada en Madrid» (en castellà). DIARIO EL CORREO, S.A.. [Consulta: 29 febrer 2016].
* ↑ «Biodiversidad Virtual alcanza el millón de fotos» (en castellà). ambientum.com. [Consulta: 29 febrer 2016].
* ↑ «Fotografía y Biodiversidad» (en castellà). Biodiversidad Virtual. [Consulta: 28 febrer 2016].
* ↑ «Fotografia y Biodiversidad; Estatutos» (en castellà). Biodiversidad Virtual. [Consulta: 22 febrer 2016].
* ↑ Biodiversidad Virtual cumple 5 años

## Enllaços externs

* Web oficial de Biodiversitat Virtual
# Biu

Biu és una ciutat de Nigèria, al sud de l'estat de Bornu. Es centre d'una LGA (Local Government Area) amb una població de 176.072 habitants (2.006). És també la capital de l'emirat de Biu, un important regne, ara emirat tradicional.
# Bigfork (Montana)

Bigfork (ktunaxa: nasuq̓ut̕ k̓akanmituk, Salish: sc̓wene) és una concentració de població designada pel cens dels Estats Units a l'estat de Montana. Segons el cens del 2000 tenia 1.421 habitants.

## Demografia

Segons el cens del 2000, Bigfork tenia 1.421 habitants, 652 habitatges, i 410 famílies. La densitat de població era de 95,4 habitants per km².
Dels 652 habitatges en un 18,9% hi vivien nens de menys de 18 anys, en un 55,4% hi vivien parelles casades, en un 4,9% dones solteres, i en un 37% no eren unitats familiars. En el 33,3% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,59.
Per edats la població es repartia de la següent manera: un 16,8% tenia menys de 18 anys, un 5,7% entre 18 i 24, un 18,2% entre 25 i 44, un 30,9% de 45 a 60 i un 28,4% 65 anys o més.
L'edat mediana era de 50 anys. Per cada 100 dones de 18 o més anys hi havia 85,8 homes.
La renda mediana per habitatge era de 36.116 $ i la renda mediana per família de 50.288 $. Els homes tenien una renda mediana de 36.313 $ mentre que les dones 23.542 $. La renda per capita de la població era de 20.314 $. Aproximadament el 7,6% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «FirstVoices: Nature / Environment - place names: words. Ktunaxa.». [Consulta: 7 juliol 2012].
* ↑ Tachini, Pete; Louie Adams, Sophie Mays, Mary Lucy Parker, Johnny Arlee, Frances Vanderburg, Lucy Vanderburg, Diana Christopher-Cote. nyoʻnuntn q̓éymin, Flathead Nation Salish dictionary. Pablo: Bilingual Education Department, Salish Kootenai College, 1998, p. 16.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bigfork». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bigfork». American Fact Finder. Oficina del Cens dels Estats Units, 12-01-2010.
# Bitò

Bitò, és una tècnica mitjançant la qual es reprodueix una imatge mitjançant la impressió amb dos colors. Bitò, també fa referència al procés de separació del color. Un bitò es compon de dos colors (s'utilitzen dues tintes, sovint negres i de color clar) per a un procés de desplaçament.

## Impressió artesanal

Els processos d'impressió fets a mà, com ara la serigrafia feta a mà, solen utilitzar impressions en dos colors.
L'edició alternativa sol utilitzar impressions en dos colors. Molts fanzines fan servir dos tons, ja sigui per a la coberta o per a l'interior.
També s'imprimeixen molts cartells en dos colors. Per exemple, molts pòsters serigrafiats publicats el maig del 68 tenen dos colors. The Last Cry o Nobrow, per citar alguns, també publiquen regularment pòsters en dos colors.

## Impressió industrial

La majoria de les impressions (especialment en offset) es realitzen en un procés de quatre colors. La separació dels colors del document original (exemple: una fotografia) divideix la imatge en 3 colors primaris (cian, magenta i groc) + negre (CMYK).
Amb el programari d'edició automàtica (com ara Adobe Photoshop o GIMP), el mode bicolor ofereix fins a quatre tintes diferents, a l'elecció de l'usuari. Aquest tipus de reproducció s'utilitza sovint per crear un efecte especial i estalviar el cost d'utilitzar un procés de quatre colors. Sobretot amb imatges com un paisatge nevat que es pot simular gairebé perfectament amb dues tintes. Aquest tipus d'imatge també es pot incorporar a una impressió a quatre colors amb altres imatges en color i ressaltar una imatge en particular. En aquest cas, el procés de dos colors ha d'utilitzar dues de les tintes de quatre colors o bé utilitzar tintes addicionals.
El mode bitò del programari d'edició per ordinador es pot utilitzar per simular una foto sèpia amb un color negre i taronja, així com per crear un fals bitò que simuli la impressió en paper de colors o un efecte artístic que utilitza dos colors de tinta diferents del negre (per tant, fins i tot les zones fosques son de color).
* Una imatge de dos colors feta amb tinta negra i tinta Pantone Blue 072 C.
* Una imatge de dos colors feta amb tinta Pantone Green C i Pantone Blue 072 C.
* Imatge imitada de dos colors tipus duotó feta amb tinta negra i tinta Pantone Blue 072 C.
* Una imatge de dos colors feta amb tinta negra i tinta Pantone 135 C, simulant l'efecte sèpia.

## Notes

* ↑ Vegeu per exemple el primer número de la revista Nobrow que s'imprimeix en blau i negre, Arbitraire Éditions que publica un fanzín amb bitò des del 2012, Turkey Comix que en algunes pàgines és en dos colors, o el fanzín Écarquillettes que va imprimir les seves cobertes en dos colors. The Last Cry publica regularment llibres de dos colors.

## Referències

* ↑ «Bitò». Diccionari de la llengua catalana de l'IEC. Institut d'Estudis Catalans.
* ↑ «Bitò». Gran Enciclopèdia Catalana. Barcelona: Grup Enciclopèdia Catalana.
* ↑ «Galerie d'affiches, souvent en noir et rouge». bnf.fr. [Consulta: 17 maig 2013]..

## Vegeu també

* Tricromia
* Quadrichromie
# Boguslavka

Boguslavka (en rus: Богуславка) és un poble del krai de Primórie, a l'Extrem Orient de Rússia, que en el cens del 2010 tenia 851 habitants.

## Referències

* ↑ «Поселок Богуславка, Пограничный район, Приморский край». Arxivat de l'original el 2014-02-02. [Consulta: 27 gener 2014].